Document ID: 31986R2964

*****
ΚΑΝΟΝΙΣΜΟΣ (ΕΟΚ) αριθ. 2964/86 ΤΗΣ ΕΠΙΤΡΟΠΗΣ
της 26ης Σεπτεμβρίου 1986
για τα εξαιρετικά μέτρα που πρέπει να ληφθούν, στον τομέα του βοείου κρέατος, μετά από εμφάνιση του αφθώδους πυρετού σε ορισμένες περιοχές της Ιταλίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 23,
Εκτιμώντας:
ότι, λόγω της εμφανίσεως του αφθώδους πυρετού σε ορισμένες περιοχές παραγωγής στην Ιταλία, η αποστολή ζώντων βοών και ορισμένων βοείων κρεάτων προελεύσεως των περιοχών αυτών προς τα άλλα κράτη μέλη απαγορεύθηκε προσωρινά βάσει της αποφάσεως 86/448/ΕΟΚ της Επιτροπής της 4ης Σεπτεμβρίου 1986 που αφορά ορισμένα μέτρα προστασίας κατά του αφθώδους πυρετού στην Ιταλία (3),
ότι, για να ληφθούν υπόψη οι περιορισμοί στην ελεύθερη κυκλοφορία οι οποίοι προκύπτουν, πρέπει να ληφθούν στις περιοχές αυτές εξαιρετικά μέτρα στηρίξεως της αγοράς·
ότι, στιν εν λόγω ιταλικές περιοχές, δεν είναι πλέον δυνατόν να τίθεται στα κρέατα η σφραγίδα καταλληλότητος ούτε να εκδίδεται το πιστοποιητικό καταλληλότητος που προβλέπονται στο άρθρο 3 παράγραφος 1 σημείο Α στοιχεία ε) και στ) της οδηγίας 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (4), όπως τροποποιήθηκε τελευταία από τον κανονισμό (ΕΟΚ) αριθ. 3768/85·
ότι, κατά συνέπεια, τα κρέατα αυτά δεν είναι δυνατόν να αγορασθούν στην παρέμβαση σύμφωνα με το άρθρο 6 του κανονισμού (ΕΟΚ) αριθ. 2226/78 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1375/86 (6)· ότι πρέπει, προκειμένου να αποφευχθούν συνέπειες που είναι ασυμβίβαστες με τις αρχές της στηρίξεως των τιμών, η οποία παρέχεται στους παραγωγούς του βοείου κρέατος από το καθεστώς παρεμβάσεων, να καταστεί δυνατή η αγορά των εν λόγω κρεάτων, εξασφαλίζοντας ταυτόχρονα τον διαχωρισμό τους προκειμένου να επιτευχθεί χωριστή ρευστοποίηση των αποθεμάτων τους·
ότι τα μέτρα αυτά μπορούν να ληφθούν μόνο εφόσον το μέτρο και κατά το χρονικό διάστημα που είναι απολύτως αναγκαία για τη στήριξη της αγοράς·
ότι τα μέτρα που προβλέπονται στον απρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από τις 29 Σεπτεμβρίου έως τις 31 Δεκεμβρίου 1986, ο ιταλικός οργανισμός παρεμβάσεως αγοράζει, εντός ορίου 6 000 τόνων, το κρέας των κατηγοριών που απαριθμούνται στο παράρτημα στην τιμή που εμφαίνεται απέναντι για κάθε κατηγορία.
2. Δεν μπορούν να αγορασθούν παρά μόνο κρέατα που προέρχονται από χονδρά βοοειδή που εκτράφηκαν σε τοπικές υγειονομικές μονάδες στις οποίες διαπιστώθηκε ο αφθώδης πυρετός και οι οποίες δεν δηλώθηκαν αμόλυντες από την ασθένεια αυτή, καθώς και κρέατα που προέρχονται από χονδρά βοοειδή που εκτράφηκαν σε τοπικές υγειονομικές μονάδες που είναι όμορες με τις εν λόγω τοπικές υγειονομικές μονάδες.
Τα κρέατα που προέρχονται από χονδρά βοοειδή που εκτράφηκαν στις τοπικές μονάδες στις οποίες ο αφθώδης πυρετός δεν διαπιστώθηκε εδώ και τρεις μήνες και εκείνα που προέρχονται από χονδρά βοοειδή που εκτράφηκαν σε τοπικές υγειονομικές μονάδες όμορες με τις εν λόγω τοπικές υγειονομικές μονάδες δεν αποτελούν αντικείμενο αυτών των αγορών.
Οι τροποποιήσεις των ορίων της μολυνσμένης ζώνης κοινοποιούνται αμέσως στην Επιτροπή από τις ιταλικές αρχές.
3. Τα κρέατα που αγοράζονται βάσει της παραγράφου 1 φέρουν διακριτική σφραγίδα ισοδύναμη προς εκείνη που προβλέπεται στο άρθρο 3 παράγραφος 1 σημείο Α στοιχείο ε) και στ) της οδηγίας 64/433/ΕΟΚ.
Τα κρέατα αυτά αποθηκεύονται ξεχωριστά σε χώρους και σε παρτίδες που είναι εύκολο να διακριθούν.
Άρθρο 2
Οι ανακοινώσεις που προβλέπονται στο άρθρο 18 του κανονισμού (ΕΟΚ) αριθ. 2226/78 πρέπει να γίνονται χωριστά για τα κρέατα που αναφέρονται στο άρθρο 1 παράγραφος 1.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Σεπτεμβρίου 1986.

Labels: 0
18
19
6